קידושין כט - מילה ונשים

**1) ריטב״א**

וכי תימא למה לי קרא תיפוק ליה דהא מצות עשה שהזמן גרמא היא דמילה ביום ולא בלילה ונשים פטורות? איכא למימר דהתם הוא **במצוה דנפשה** אבל הכא במצוה דבנה ה"א דמחייבא דלא גרעה מב"ד דמחייבי למימהליה להכי איצטריך קרא למיפטרה דכתיב אותו ולא אותה.

**2) תוספות מסכת מגילה דף כ עמוד א**

-וי"ל דאי לאו אותו הוה אמינא דהאי דנשים פטורות ממצות עשה שהזמן גרמא היינו היכא דליכא כרתדומיא דמצה ושמחה והקהל דלית בהו כרת ומנייהו ממעטינן נשים **אבל מילה שיש בה כרת** ונכרתו עליה שלש עשרה בריתות הוה אמינא דמחייב בהו נשים למול את בנייהו קמ"ל אותו דלא

|  |  |
| --- | --- |
| **3) תוספות רי"ד מסכת קידושין דף כט עמוד א**תשובה היכי אמרינן דמצות עשה שהזמן גרמא נשים פטורות הני מילי מצוה דתליא בגופה והיא אינה מצווה אלא לזמן ידוע ולא בכל זמן אבל מצוה דלא תליא בגופה כגון למול את בנה אף על גב דמילת הבן יש לה זמן נהי דקבוע הזמן לבן הנימול אבל האב **שציוהו הבורא להתעסק במילת בנו העסק ההוא אין לו זמן** שבין ביום ובין בלילה **יטרח ויכין צרכי מילת בנו** והלכך אי לאו אותו הוה מחייבינן גם האשה ואין זמן הקבוע לכן פוטרה דהוה אמינא היא תתעסק בין ביום בין בלילה עד שתמול את בנה בזמנו.: | **שו"ת מהר"ח אור זרוע סימן יא**ומענין המילה נראה דאין האב חייב למול בנו בידיו אלא **לעסוק שיהא נימול**. דומי' דכל הני דקחשיב התם, ללמדו תורה, ללמדו אומנות, להשיטו בנהר. וכי לא ישכור מלמד לבנו לתורה ולכל הני...אלא כל הני עיקר מצוותן אינו העשייה, אלא שהמילה חתומה בבשרו...שאל"כ דוד המלך ע"ה שהיה מצטער כשנכנס למרחץ וראה עצמו ערום בלא מצוה, נזכר על המילה. ואם לא היה מצות המילה אלא העשייה, למה שמח עליה יותר מראשו וזרועו וכל גופו, שקיים בהם מצות תפילין, וציצית, וכמה מצות, אלא מילה היא מצוה בכל עת, כתפילין המונחין בראשו וציצית בבגדו.  |

**4) טורי אבן מסכת חגיגה דף טז עמוד ב**

ול"נ דלק"מ דלא הוי מ"ע שהז"ג אלא כל היכא שהזמן הקבוע לה הוא קבוע ועומד בענין כשעבר הזמן אזדא לה לגמרי ובטלה מצותה ואין לה תשלומין מעתה כשופר סוכה ולולב חגיגה וראיי' כשעבר רגל זה ולא קיימיה בטלה מצוותן לגמרי. ואף על גב דכשיחזור ויבאו רגלים אלו לאחר זמן הדר חייבים במצות הללו ההיא מצות בפ"ע הן ואינן תשלומין לאותן שלא קיים אלא חיוב מחדש הוא דהא אפי' קיימן עכשיו צריך לחזור ולקיימן להבא, **אבל גבי סמיכה הא קביעת זמן שקבע תורה למצותו ביום דווקא ולא בלילה אין הלילה מבטל מצותו לגמרי אלא מפסקת דהלילה עצמה אינ' ראוי לסמיכה** אבל אינ' מבטלת חיוב מצות סמיכה מהבעלים לגמרי אלא כשהאיר היום חוזר וניעור והדר הדרא עליה מצות סמיכה של קרבן זה גופא עליו ולעולם בכל יום בעמוד וסמוך קאי **ואין זה מ"ע שהז"ג דהא אין הזמן גורם ביטול מצותו לגמרי ואינו אלא מפסיק מצד עצמו של זמן שאינו ראוי אבל חיוב המצוה מצד עצמו במקומ' עומדת והיא עצמה חוזרת למקומ' ביום ומצוה אחת היא**...והכי נמי מצות ציצית ותפילין למאן דאמר אין נוהגין בלילה דחשיב ליה ברפ"י דעירובין (דף צ"ו ע"א) מצות עשה שהז"ג לפטור את הנשים ולא אמרינן דהלילה מפסקת ואינה מבטלת דהא בהאיר היום **בכל יום ויום חוזר וניעורין וחייבין בהן**, לא דמי למצות סמיכה דגבי ציצית ותפילין אין יום ויום ושעה ושעה תשלומין לחברתה שאם לא קיים ביום זה אין יום הבא תשלומין לו דהא אפי' אם קיימיה ביומו מחויב בהן למחר וחיובא בפני עצמו מצד עצמו וכן בכל שעה ושעה...

**[5) דף על הדף קידושין דף כט עמוד א**

בליקוטי יהודה פרשת וירא מביא שכ"ק מרן האדמו"ר בעל **האמרי אמת** זצ"ל תירץ דאצל בן נח לא ניתן עדיין חילוק בין מצות עשה שהזמן גרמא למצות עשה שאין הזמן גרמא, וע-יין במאירי בפ"ז דסנהדרין דכתב כן בהדיא, וא"כ שפיר הוצרך אצל אברהם אבינו מיעוט אותו ולא אותה. עוד תירץ האמרי אמת זצ"ל דבן נח יש להם רק שאר אם ולא שאר אב, כמ"ש (בראשית כ, יב) וגם אמנה וגו' בת אבי אך לא בת אמי וכו', וא"כ אם לא המיעוט של אותו ולא אותה היינו אומרים דבמצות מילה האשה מחוייבת מטעם שהיא עיקר השאר של הבן הילוד, וע"כ נצרך מיעוט אותו ולא אותה, עיין שם.]

### השלכות ונפקאי מינות

**מנחת חינוך פרשת יתרו מצוה לב**

ולכאורה כיון דשביתת בהמתו ועבדו בלא מחמר דהוא רק עשה א"כ ה"ל עשה שהזמ"ג א"כ נשים פטורות ומותרות להיות בהמתה עושה מלאכה...ובאמת לא ראיתי זה בשום פוסק ראשון ואחרון שיכתבו זה דאשה אינה מצווה על עשה זו…? שו"ר שהוא גמרא מפורשת בשבת נ"ד וביצה כ"ג פרתו של ראב"ע הי' יוצאת ברצועה וכו' ובגמרא למימרא דחדא פרה הו"ל והא כו' אלא של שכנתו היתה ולא מיחה בה נקראת על שמו א"כ מפורש שהפר' היתה של אשה וחכמים פליגי מבואר להדיא דגם הנשים מצוות על ש"ב. וכן ראיתי בירו' ואינו ת"י כעת יעו"ש כי הפרה היתה של אשה ואמר דחכמים גזרו אף אשה והדרא קו' הגמ' דברכות לדוכתא א"ה כל מ"ע שהז"ג ניחייבי רבנן ע"ש וצריך טעם למה באמת יהיו נשים חייבות במ"ע זו. והנה לשיטת הריטב"א שהבאתי לעיל מצות מילה לתרץ קו' התוס' ל"ל במילה הדרש דאותו ולא אותה שאין האשה חייבת במילת בנה הא ה"ל מ"ע שהז"ג ע"ש בקידושין שתי' הריטב"א דכלל זה דנשים פטורות ממ"ע שהז"ג אינו אלא במצוה שבגופו כמו ציצית ותפילין וסוכה וכדומה אבל למול הבן שאינה מצוה שבגוף רק על ד"א האשה ג"כ חייבת ע"כ צריך קרא דאותו **א"כ כאן נמי דהמ"ע של ש"ב ועבדו ה"ל כמו שם שחל מ"ע למול הבן** א"כ בלא מיעוט נשים חייבות וכאן אין לנו מיעוט על נשים אבל להתוס' שם וכן שאר ראשונים שתי' תי' אחרים צ"ע כאן למה יהיו נשים חייבות וצ"ע.

|  |  |
| --- | --- |
| **ש"ך חושן משפט סימן שפב ס"ק ד**...וכן משמע מדברי **הרמב"ם** ריש הל' מילה דמצות עשה זו מוטל על האב תחלה והכי משמע פשטא דש"ס פ"ק דקדושין (דף כט ע"א) דאמרי' התם האב חייב בבנו למולו מנלן דכתיב וימל אברהם את יצחק בנו והיכא דלא מהליה אבוהא מחייבי בי דינא לממהלי' כו'. **וכתבתי זה לפי שראיתי כמה אנשים מכבדים לאחרים למול את בניהם אף שהם בעצמם יכולים למול ולדעתי הם מבטלים מצוה עשה ומצוה גדולה של מילה** ויש לב"ד לבטל הדבר הזה…**דרכי משה הקצר יורה דעה סימן רסד**כתב באור זרוע (הל' מילה סי' קז) אם האב מוהל אסור ליתן למוהל אחר וצ"ע מאי שנא ממצוה אחרת דיכול לעשות שליח במקומו:  | **קצות החושן סימן שפב ס"ק ב****ובתבואות שור** סימן כ"ח (סקי"ד) כתב על דברי הש"ך ז"ל, לא ידענא מאי ראיה מייתי מדברי הרא"ש וכי לא ידענא דהמצוה הוא על האב וכן בכיסוי מי ששחט יכסה, אך דאפ"ה יכול לעשות שליח דשלוחו של אדם כמותו. וכן **הדרכי משה**...ותמהני הא קי"ל בכל מקום שלוחו של אדם כמותו עכ"ל, ולא ירדתי לסוף דעתו מאי מייתי מדברי הרא"ש וכו'...**המקנה מסכת קידושין דף כט עמוד א, ר' פנחס הורוויץ, 1730-1805**ומזה נראה לי ליישב המנהג שהביא הש"ך בחו"מ סימן שפ"ב שנוהגין שהאב מכבד למול את בנו למולו ע"י אחר אף על פי שהוא בעצמו יכול למול, ותמה בזה הש"ך וכתב דיש לב"ד לבטל דבר זה ע"ש. ולפמ"ש י"ל שהם סומכין על (הרמב"ן ז"ל והריטב"א) [התוס' רי"ד] ז"ל דאין המצוה על האב אלא ההתעסקות בלבד. והנה ראיתי בספר תבואות שור ביו"ד סימן כ"ח שהשיג על הש"ך בזה והביא ראי' מסוגיא דשבת  |

**דף על הדף קידושין דף כט עמוד א**

והנה הגאון ר' **שמואל ברוך ורנר** ז"ל הו"ל (בשנת תרצ"ז) את חידושי הר"ן מכת"י על מסכת מועד קטן, בפסקי ההלכות בסוף המסכת חידש הר"ן שכשם שהנפטר ראשון איתא בתוספתא שדינו ליקבר ראשון, ה"ה הנולד ראשון קודם להימול.והביא הגרש"ב קושית הברית אברהם, דשאני הנפטר ראשון שחל חיוב קבורתו על אנשי העיר קודם לנפטר השני, משא"כ גבי מילה הא לא חל החיוב אלא בבוקרו של היום השמיני ואז חל החיוב כלפי ב' התינוקות כאחד, ומנ"ל להקדים את הנולד ראשון. ותירץ הגרש"ב ע"פ התוס' רי"ד הנ"ל דחיוב האב הוא לדאוג ולטפל בצרכי מילת בנו, וחיוב זה חל משעת הלידה, ושפיר למד הר"ן שיש להקדים את הנולד ראשון. וחזר ושנה הגרש"ב את הדברים בספר הזכרון לע"נ הגרי"י פרנקל זצ"ל, ושם היה הנדון להורות הלכה למוהל המל תינוקות רבים בבתי חולים, והביא שהמהר"ם חביב פסק דאין חיוב להקדים הנולד ראשון וכדעת הברית אברהם, ואמנם הכריע כדעת הר"ן אף שלא מצא לו חבר נוסף, כיון שמן הסתם לא ראו הני אחרונים דברי הר"ן.

### מילת נשים בהלכה

**שולחן ערוך יורה דעה הלכות מילה סימן רסא סעיף א**

אם לא מל האב את בנו, חייבים ב"ד למולו. ואם לא מלוהו ב"ד, חייב הוא, כשיגדיל, למול את עצמו. ואם לא מל, חייב כרת. **הגה**: ובכל יום עוברים בעונשין אלו. (טור ובכל בו) ואין מלין בנו של אדם שלא מדעתו, אלא אם כן עבר האב ולא מלו בית דין מלין אותו בעל כרחו. (טור בשם הרמב"ם). ואין האשה חייבת למול את בנה. (טור). האב שאינו יודע למול, ויש כאן מוהל שאינו רוצה למול בחנם, רק בשכר, יש לב"ד לגעור במוהל זה, כי אין זה דרכן של זרע אברהם, ואדרבה מוהלים מהדרין שיתנו להם למול. ואם עומד במרדו, ואין יד האיש משגת לתת לו שכרו, הוי כמי שאין לו אב שב"ד חייבים למולו, ולכן ב"ד היו כופין אותו, מאחר שאין אחר שימול (רשב"א סי' תע"ב).

**שולחן ערוך יורה דעה הלכות מילה סימן רסד סעיף א**

הכל כשרים למול; אפילו עבד אשה וקטן וערל ישראל שמתו אחיו מחמת מילה. ואם יש ישראל גדול שיודע למול, הוא קודם לכולם. (וי"א דאשה לא תמול) (סמ"ק והגהות מרדכי), (וכן נוהגין להדר אחר איש). אבל עובד כוכבים, אפילו הוא מהול, לא ימול כלל. ואם מל אין צריך לחזור ולמול פעם שנית. **הגה**: וי"א דחייבים לחזור ולהטיף ממנו דם ברית. (טור בשם סמ"ג). וכן עיקר. מומר לכל התורה כולה, או שהוא מומר לערלות, דינו כעובד כוכבים (כ"מ בש"ס פ"ב דע"א ובטור וב"י בשם הר' מנוח וב"ה וד"מ שבא"ז מסתפק).

**ט"ז יורה דעה סימן רסד ס"ק ב**

(ב) וי"א דאשה כו'. בגמרא פליגי בטעם דעובד כוכבים לא ימול רב אמר משום ואתה את בריתי תשמור ורבי יוחנן אמר דכתיב המול ימול המל הוא ימול מאי בינייהו א"ב אשה לרב ליכא דאשה לאו בת מילה היא ולר"י איכא דאיתתא כמאן דמהיל' דמיא ופסק היש אומרים כרב:

**ערוך השולחן יורה דעה סימן רסד**

ובאשה יש פלוגתא בגמ' [עבודה זרה כ"ז א] דהנה עובד כוכבים וודאי פסול דכתיב ואתה את בריתי תשמור וזרעך אחריך ולא עכו"ם שאינו בעל ברית ואפילו הוא מהול כערל דמי ויש שממעט עכו"ם מדכתיב המול ימול ודרשינן המל ימול ולא מי שאינו מהול - ולטעם זה אשה מותרת למול דהיא כמהילא דמי, וכטעם זה פסקו **הרי"ף והרמב"ם**. אבל רבותינו **בעלי התוס'** פסקו כטעם הראשון ולפ"ז אשה פסולה שאינה בת ברית וזהו שכתב רבינו **הרמ"א** וי"א דאשה לא תמול עכ"ל

**ביאור הגר"א יורה דעה סימן רסד ס"ק ו**

(ו) וכן נוהגין כו'. דבריו תמוהין דאף סברא ראשונה מודה בזה כמ"ש ברי"ף ורא"ש ספי"ט דשבת:

**ש"ך על שולחן ערוך יורה דעה הלכות מילה סימן רסד סעיף א**

ב וכן נוהגין כו'. לא ידענא מאי קאמר דהא גם להמחבר ישראל גדול קודם לכולם מש"ה נוהגין להדר אחר איש ואם דעתו לומר דאפי' היכא דליכא ישראל גדול אין נותנין לאשה למול ונוהגין להדר אחר גדול משום דאשה אינה כשרה למול וכמ"ש הב"ח שזהו דעת הסמ"ק והגמ"ר דאפילו דיעבד במקום שאין איש אין אשה מלה אם כן לא שייך בזה לומר וכן נוהגים דדבר שאינו מצוי אין בו מנהג וכמ"ש לעיל סי' ק"צ ס"ק ג' ועוד אפילו נהגו כך היינו משום שאין הנשים יודעות למול וצריך עיון: